Samarqand shahrida serjantlar forumi bo‘lib o‘tdi

Samarqand shahridagi san’at kollejining konsertlar zalida “Markaziy harbiy okrug qo‘shinlari oldiga qo‘yilgan maqsad va vazifalarni bajarishda serjantlar tarkibining tutgan o‘rni va roli” mavzusida serjantlar forumi o‘tkazildi. Bu haqda Mudofaa vazirligi matbuot xizmati xabar bermoqda.

Tadbirda Samarqand viloyati hokimi Turobjon Jo‘rayev, markaziy harbiy okrug qo‘shinlari qo‘mondoni polkovnik Oybek Saidov, senator, O‘zbekiston xalq shoiri, mudofaa vazirligi huzuridagi jamoatchilik kengashi raisi Iqbol Mirzo va kengash a’zosi, taniqli kinorejissor Hilol Nasimov, O‘zbekiston Yoshlar ittifoqi Samarqand viloyati kengashi raisi Rustam Qobilov va boshqalar ishtirok etdi.
Forum doirasida harbiy xizmatchilarga mudofaaga ko‘maklashuvchi “Vatanparvar” tashkilotining Samarqand viloyat kengashi tomonidan turli-tuman texnika maketlari hamda Samarqand viloyat hunarmandlar uyushmasining naqqoshlik va miniatura san’ati namunalari namoyish etildi.